Plot tvistar hafa lengi verið í kvikmyndum . Fyrir þá sem vita ekki hvað plot tvist er þá er það þegar eitthvað óvænt kemur fyrir sem áhorfandinn ( og oftast persónurnar ) bjuggust ekki við . Vandamálið við tvista er að eftir því sem þeir eru þekktari , því líklegra er að maður veit af honum fyrirfram . Það er ein af ástæðunum fyrir því af hverju ég elska þegar mynd kemur með mjög falin hint með tvistinn sem maður tekur ekki eftir við fyrsta áhorf . Verstu tvistarnir eru oftar þeir sem koma upp úr engu og passa engan veginn við neitt sem myndin hefur komið með . Að koma með lista yfir bestu tvistana er bæði auðvelt og erfitt . Erfitt þar sem það eru til fjölmargir góðir tvistar en sem betur fer eru listarnir oftast einhæfir . Hversu marga góða tvista sér maður í teiknimyndum og söngleikjum ? Tvistar eru samt ekkert að verða verri . Mikið af tvistunum á þessum lista eru yngri en 30 ára og síðustu góðu tvistar sem ég sá voru úr Black Swan og Shutter Island ( sem var reyndar sem-fyrirsjánlegur , en samt góður ) . Hérna er allavega listinn minn . Ég tek bæði í gildi hversu áhrifamikill tvisturinn hefur verið fyrir kvikmyndir yfir heild og hversu áhrifamikill hann var fyrir mig . Ef þið hafið ekki séð myndina , mæli ég vel með að fara yfir það númer . Nokkrir góðir sem ég mun ekki tala meira um : Hvað er plottið : Leonard Vole er kærður fyrir morð á ríkri ekkju ( sem hann átti að fá mest allan arfinn frá ) sem hann segist ekki hafa framið . Hann fær bestu lögfræðinga bæjarins til að verja sig en ekkert gengur . Lögfræðingarnir gruna hins vegar eiginkonuna , Christine . Hver er tvistinn : Christine játar á endanum morðið . En eftir réttarhöldin segir hún við einn lögfræðinginn að þetta hafi verið allt verið planað hjá henni og Leonard til að fá peninga konunnar . Leonard hefur hinsvegar kynnst annarri konu sem hann vill vera með sem leiðir til þess að eiginkonan drepur hann . Hvað er gott við hann : Yfir alla myndina var tónninn þannig að myndin virtist einungis vera fyrirsjáanleg gamanmynd ( og ég var ekki að kvarta þökk sé handriti / leikstjórn Billy Wilder og frammistöðu Charles Laughton ) . Myndin virðist ætla hætta eftir að Christine játar morðið en síðan kemur allt þetta yfir mann þegar innan við 5 mínútur eru eftir að myndinni . Hvað er plottið : Tvær konur ákveða að drepa eiginmann annars þeirra , sem heitir Michael . Eftir að hafa náð að drekkja honum ( í baðkari ) og henda honum í sundlaug skólans sem þau öll vinna hjá , týnist líkið hans . Og eiginkonan , Christina , fer á endanum að missa vitið yfir öllum hintunum sem hún sér um að Michael er ekki dauður í raun . Hver er tvistinn : Christine tekur eftir hljóðum eina nóttina í húsinu sínu og sér líkið hans Michael í baðkarinu hennar sem hreyfist . Christine deyr samstundis af hjartaáfalli og hin konan , Nicole kemur hinn sem staðfestir að hún og Michael hafa planað þetta saman . Leynilögreglumaður , sem hefur verið að rannsaka málið , sér hinsvegar allt saman . Hvað er gott við hann : Andrúmsloftið í lokasenunum er rafmagnað og miðað við hvernig Michael kom fram við bæði Christine og Nicole þá býst maður ekki við að þau séu saman í að drepa Christine , sem er sýnd vera góð vinkona Nicole . Og það að þessi mynd sé frá 1955 lætur tvistinn vera ennþá betri . Þetta er elsti tvistinn sem kemst á listann . Hvað er plottið : Kóreski viðskiptamaðurinn Oh Dae-su er rændur og er fastur inn í íbúð í fimmtán ár . Eftir að honum er sleppt hittir hann á endanum þann sem rændi hann , Woo-jin , sem segir að hann hefur fimm daga til að komast af því af hverju hann rændi honum Hver er tvistinn : Eftir að Oh Dae-su uppgötvar að hann var með Woo-jin í skóla og sá hann stunda sifjaspell með systur sinni , sýnir Woo-jin honum myndaalbúm af dóttur Dae-su stækka og uppgötvar að stelpa sem hefur hjálpað honum síðustu daga , sem hann svaf hjá og varð ástfanginn af , er í raun dóttir hans . Hvað er gott við hann : Þó hann sé ekki sá óútreiknanlegasti , þá er hann með þeim ógeðslegustu sem ég hef séð . Og viðbrögðin se Oh Dae-su sýnir eftir það lætur þetta atriði vera það lang besta í myndinni ( með einna töku slagsmálaatriðinu auðvitað ) . Og lokaatriðið lætur tvistinn þar að auki vera miklu kraftmeiri . Hvað er plottið ? Tveir lögreglumann rannsaka morð sem tengjast . Öll eru merkt einhverri af dauðsyndunum sjö . Hver er tvistinn : Maðurinn á bak við morðin , John Doe , er handtekinn og sýnir þeim hvar síðustu tvö fórnarlömbin eru . Hann fer með þá út fyrir borgina til eyðimerkur , vörubíll kemur með kassa , sem inniheldur höfuð konu annars lögreglumannsins , Mills , sem var það að auki ólétt . Fórnarlömbin tvö eru : Doe , sem varð afbrýðissamur af lífi Mills ( envy ) og verður þess vegna að deyja , og Mills fyrir reiði ( wrath ) . Mills skýtur Doe og missir sjálfur allt við líf sitt . Hvað er gott við hann : Ófyrirsjánleiki á góðu stigi . John Doe hefur verið að leika sér með lögregluna alla myndina og í endanum , vinnur hann . Þegar tríóið eru komnir í eyðumörkina býst maður ekki við að myndin eigi eftir að enda svona . Ég vissi ekki af þessum tvisti ( ólíkt hinni David Fincher myndinni ) og eftir því sem ég meira hugsa út í hann , því öruggara tel ég að John Doe er með bestu illmennum sem hafa komið í myndir . Hvað er plottið : Eftir að vinnufélagi hans er myrtur af glæpastjóranum Lonnegan , ákveður Johnny Hooker að fá hjálp frá meistaravindlaranum Gondorff til að ræna hálfri milljón dollara frá Lonnegan . Hver er tvistinn : Þeir ná peningnum af honum en um leið kemur alríkislögreglan og lögreglumaður sem hefur verið að elta Hooker til að handtaka Gondorff . Gondorff uppgötvar að Hooker sveik hann og skýtur hann , og er síðan skotinn strax síðan . Alríkislöglan sendir lögreglumanninn út ( með Lonnegan , sem sá allt ) . Eftir að þeir eru farnir út kemur í ljós að þetta var hluti af áætlun þeirra , Hooker og Gondorff eru á lífi og alríkislögreglan eru með þeim í svindlinu . Hvað er gott við hann : Í stuttu máli : Strúktúrinn sem myndin hefur . Myndin hefur nokkur atriði með alríkislögrelunni ( að tala við lögreglumanninn , tala við Hooker o.s.frv. ) og aldrei grunar maður að þeir séu með í plotinu að ræna Lonnegan . Maður hefur hvort sem er engan tíma til að hugsa út í það því það er svo mikið að gerast í myndinni . Hvað er plottið : Ef þú veist það ekki , farðu þá af síðunni . Hvað er gott við hann : Jafnvel þótt uppbyggingin sé ekki stór , þá er þetta án efa frægasti tvist sem gerður hefur verið . Enginn átti von á þessu þegar myndin kom út fyrir 31 ári , en núna vita allir af honum og of hefur verið vísað í hann , bæði sem grín og notaður sem tvist í öðrum sögum . Ein af mínum uppáhalds er úr Toy Story 2 Hvað er plottið : Nafnlaus aðalkarakter kynnist Tylor Durden og stofna báðir Fight Club , sem er bæði slagsmálahópur og hryðjuverkahópur sem planar t.d. að eyðileggja kreditkortafyrirtæki . Hvað er gott við hann : Tylor Durden . Hann er svo eftirminnilegur , skemmtilegur og svo ólíkur hinum að þegar myndin kom fyrst út var þetta talsverður sjokker . Ég elska líka að þessi tvist ýtir við líkingunni að aðalkarakterinn sé í raun krakki í fullorðins manna líkama . Það er ástæða af hverju Se7 en og Fight Club eru oftast taldar vera bestu myndir Fincher : Brad Pitt . Hvað er plottið : Sálfræðingurinn Malcolm Crowe byrjar að sálgreina Cole Sear sem segist sjá dautt fólk , eða drauga , sem vita oft ekki að þau séu dauð . Á meðan er samband Crowe og konunar hans að versna . Hver er tvistinn : Crower hefur verið draugur allan tímann . Hann var skotinn til bana nokkrum mánuðum áður án þess að hann vissi af því . Hvað er gott við hann : Eins og Figth Club , þá koma góð hint inn á milli en eins og sú mynd , þá var þetta sjokkerandi þá , en margir vita af þessu núna . The Sixth Sense fékk sex óskarstilnefningar , þar á meðal besta mynd , besta leikkona , besta leikstjórn og handrit fyrir Shyamalan og Haley Joel Osment er með yngri leikurum sem hefur fengið tilnefningu . 11 árum síðar gerði Shyamalan The Last Airbender . Hvað er plottið : Glæpamaðurinn Keyser Söze lætur 5 glæpamenn ( án þess að þeir sjái hann ) ráðast á bát sem inniheldur mann sem veit hvernig hann lítur úr . Allir deyja úr átökunum nema einn þessum fimm , Roger Kint , ( og einn annar ) sem er færður til lögreglunnar til að segja söguna á bak við þetta . Hver er tvistinn : Eftir að lögreglan sannfærir Kint að einn úr hópi Kint , Keaton , var Keyser Söze fær Kint að fara . En fljótlega eftir þá uppgötva þeir að Roger „ Verbal “ Kint er í raun Keyser Söze . Hvað gott við hann : Tveir hlutir . Fyrst er það handrit Christopher McQuarrie . Það er dularfullt , sannfærandi og heldur mysteríunni um her Keyser Söze vel . Hin ástæðan er frammistaða Kevin Spacey . Svipbrigðin hans , fötlunin sem hann leikur og bara staðreyndin að hann gabbaði lögregluna jafn vel og áhorfendurna . Myndin fékk eingöngu tilnefningar fyrir þetta tvennt og átti það svo sannarlega skilið . Besti tvist sem hefur komið í 50 ár . Skrifstofustúlkan Marion Crane stelur 40.000 dölum og flýr til mótels . Þeir sem eru þar eru einungis eigandinn Norman Bates , og mamma hans sem heldur sér inn í húsinu sínu og er samkvæmt Bates , afbrigðileg . Marion er myrt í sturtu , af einhverjum óséðum , síðar um nóttina og systir hennar og elskhugi rannsaka hvað gerðist í rauninni þetta kvöld . Hver er tvistinn : Bæði það að Marion var myrt í miðri myndinni ( sem gerðist ekki á þeim tíma ) og að móðir Norman Bates hefur verið dauð í mörg ár . Norman Bates þjáist af margföldum persónuleika og á það til í að breytast í Mrs. Bates , sérstaklega ef einhver falleg ung stelpa hittir hann . Af hverju hefur Psycho besta tvist sem ég hef séð ? Af því að Psycho er skilgreining á tvisti . Allir tvistar sem hafa komið eftir Psycho eiga þeirri mynd mest ( ef ekki allt ) að þakka . Mysterían er frábær , jafnvel þótt maður viti hvert tvistið er . Peningarnir virðast skipta rosalegu miklu máli , enda gruna systir Marion að Norman , eða mamma hans , drápu Marion til að fá peningana , en í rauninni skipta peningarnir engu máli . Jafnvel þótt sumt fólk kallar tvistinn fyrirsjánlegan , þá var hann allt nema fyrirsjáanlegur þegar hann fyrst kom út . Psycho er besta hryllingsmynd sem ég hef séð , ekki einungis út af tvistunum og áhrifum þeirra , heldur líka útaf gallalausri leikstjórn Alfred Hitchcock , frábærum frammistöðum , spennunni , mjög góðum skotum , ódauðlegu soundtracki frá Bernard Herrmann , og Norman Bates . Hann er dularfullur , óhugnalegur en maður finnur samt fyrir því hvernig hann hefur orðið . Hverjir eru uppáhalds tvistanir ykkar ? ( helst bara nefna myndirnar , ekki fara of mikið út í smáatriði ) Allir topplistar sendast á tommi@kvikmyndir.is .